Tillerson: Presidenti do rindërtimin e lidhjeve me Rusinë
Sekretari i Shtetit tha se presidenti i ka kërkuar të fokusohet tek rindërtimi i lidhjeve SHBA-Rusi, pavarësisht trazirave politike
Sekretari i Shtetit Rex Tillerson tha se presidenti Donald Trump i ka kërkuar të vazhdojë përpjekjet për të rindërtuar marrëdhëniet e Shteteve të Bashkuara me Rusinë dhe të mos lejojë të pengohet nga zhurma që rrethon hetimet ende në proces lidhur me ndërhyrjen e Rusisë në zgjedhje. Deklarata vjen në një kohë kur pritet që nesër të zhvillohet një seancë dëgjimore në Kongres me drejtorin e shkarkuar të FBI-së James Comey. Pyetjet rreth hetimeve mbi bashkëpunimin e mundshëm mes zyrtarëve të fushatës së zotit Trump dhe Rusisë në zgjedhjet presidenciale amerikane të vitit 2016, e ndoqën Sekretarin e Shtetit Tillerson edhe në Zelandën e Re, ku ndodhej për vizitë zyrtare. Zoti Tillerson tha se presidenti i kishte kërkuar që të përqëndrohet në rindërtimin e besimit me Moskën, që siç tha, ndodhet në pikët më të ulët. " ", tha sekretari i shtetit Rex Tillerson. Ndërkohë në Uashington zëdhënësja e Departamentit të Shtetit Heather Nauert tha se lufta kundër Shtetit Islamik është një nga fushat e bashkëpunimit të mundëshëm mes Shteteve të Bashkuara dhe Rusisë. " Por hetimet me të papritura të forta të mundëshme, mund ta bëjnë të vështirë për zotin Tillerson që të shënojë progres në mardhëniet me Rusinë. " ", thotë Steven Pifer i institutit Brookings. Sipas zotit Pifer çdo përmirësim i vërtetë në marrëdhëniet SHBA-Rusi do të kërkonte një ndryshim të madh në politikën e Moskës ndaj Ukrainës.